வீழ்படிவு
[[File:Chemical precipitation diagram ta.png|thumb|கரைசலிலிருந்து வீழ்படிவு உருவாதல்]]
 [[வேதியியல்]] தாக்கமொன்றில் [[திரவம்|திரவத்]] தாக்கத்தொகுதியொன்றில் [[திண்மம்|திண்மப்]] பொருள் படிவடைதல் அல்லது திண்மப் பிரிகையொன்றில் படிவுகள் தோன்றுதல் '''வீழ்படிவு''' எனப்படும். வீழ்படிவின் மேலாகக் காணப்படும் திரவம் மேற்றெளி[[நீர்மம்]] எனப்படும்.
 
 [[புவியீர்ப்பு]] முதலான புறவிசைகள் காரணமாக குறித்த கால இடைவெளியில் திண்ம நிலை உருவாவதால் [[இயற்கை]] வீழ்படிவு முறைகளான படிவுறுதல் மற்றும் அடைதல் நிகழ்கிறது.வேதியியல் தாக்கங்களின் போது குறிப்பாக நீர்மப் பதார்த்தத்தினுள் கரையாத பதார்த்தங்கள் தோன்றுவதனாலும் அதன் [[செறிவு]] உயர்வாய் இருக்கும் போதும் தோன்றுகின்றது. கரையும் பதார்த்தத்தினுடன் [[கரையம்]] முழு நிரம்பல் நிலை அடைந்தால் வீழ்படிவாதல் தூண்டப்படும்.&lt;ref&gt;{{cite journal |first=S. |last=Dhara |title=Formation, Dynamics, and Characterization of Nanostructures by Ion Beam Irradiation |journal=Critical Reviews in Solid State and Materials Sciences |volume=32 |year=2007 |issue=1 |pages=1–50 |doi=10.1080/10408430601187624 }}&lt;/ref&gt;
 
 வீழ்படிவுக்கான முக்கிய காரணம்:
 :கரைசலில் கரையத்தின் செறிவு அதன் கரைதிறனை விட அதிகரித்தல்.
 
 மிகக்குறைவான கரைதிறன் உடைய பதார்த்தங்கள் இலகுவாக வீழ்படிவடைந்து விடும். வீழ்படிவாக முன்னர் வீழ்படிவாகும் அனைத்துப் பொருட்களும் நிரம்பிய நிலையிலிருந்தே (கரைசலில் கரையம் கரையக்கூடிய உச்ச அளவு) வீழ்படிவடையும்.
 
 ==பயன்பாடு==
 நிறப்பொருட்களின் உருவாக்கம், நீரிலிருந்து உப்புக்களை அகற்றல், அசேதனப் பொருட்களை இனங்காணல் போன்ற செயன்முறைகளில் இரசாயன வீழ்படிவாக்கல் பயன்படுத்தப்படுகின்றது.&lt;ref&gt;{{OrgSynth|author=Dupont, J., Consorti, C., Suarez, P., de Souza, R.|title=Preparation of 1-Butyl-3-methyl imidazolium-based Room Temperature Ionic Liquids|collvol=10|collvolpages=184|year=2004|prep=v79p0236}}&lt;/ref&gt;
 
 ==உதாரணம்==
 [[படிமம்:Chemical precipitation diagramPb-I2 pre.svg.JPG|thumb|PbI&lt;sub&gt;2&lt;/sub&gt; வீழ்படிவு உருவாதல்]]
 சில இரசாயனத் தாக்கங்களின் போது வீழ்படிவுகள் உருவாகின்றன. இரசாயனத் தாக்கத்தின் போது கரைதிறன் மிகவும் குறைவான [[சேர்வை]]கள் உருவாவதே இதற்குக் காரணமாகும். வீழ்படிவாதல் தாக்கத்துக்கு உதாரணமாக ஈய நைத்திரேற்றுக் கரைசலுடன் பொட்டாசியம் அயோடைடுக் கரைசலைச் சேர்க்கும் போது நடைபெறும் வீழ்படிவாதல் தாக்கத்தை எடுத்துக்கொள்ளலாம்:
 
 :Pb(NO&lt;sub&gt;3&lt;/sub&gt;)&lt;sub&gt;2&lt;/sub&gt; (aq) + 2KI (aq) → PbI&lt;sub&gt;2&lt;/sub&gt; (s) + 2KNO&lt;sub&gt;3&lt;/sub&gt; (aq)
 
 இத்தாக்கத்தில் உருவாகும் ஈய [[அயோடைடு]] நீரில் கரையாத சேர்வையாகும் (கரைதிறன் மிகவும் குறைவு). இதனை எம்மால் மஞ்சள் நிற வீழ்படிவாக அவதானிக்கலாம்.
 
 உண்மையில் இத்தாக்கம் நடைபெறும் போது தாக்கத்தில் ஈடுபடும் சேர்வைகள் அயன்களாகவே காணப்படும். இவ்வாறு அயன்களுக்கிடையில் நடைபெறும் தாக்கத்தை முன்னிலைப்படுத்தி [[அயனிச் சமன்பாடு]] எழுதப்படும்.
 :Pb&lt;sup&gt;2+&lt;/sup&gt; (aq) + 2NO&lt;sub&gt;3&lt;/sub&gt;&lt;sup&gt;&amp;minus;&lt;/sup&gt; (aq) + 2K&lt;sup&gt;+&lt;/sup&gt; (aq) + 2I&lt;sup&gt;&amp;minus;&lt;/sup&gt; (aq) → PbI&lt;sub&gt;2&lt;/sub&gt; (s) + 2K&lt;sup&gt;+&lt;/sup&gt; (aq) + 2NO&lt;sub&gt;3&lt;/sub&gt;&lt;sup&gt;&amp;minus;&lt;/sup&gt; (aq)
 
 மேலே எழுதப்பட்ட அயனிச் சமன்பாட்டின் இரு பக்கங்களிலும் தாக்கத்தில் ஈடுபடாத அயன்களை நீக்குவதன் மூலம் நிகர அயனிச் சமன்பாட்டை எழுதலாம். இதுவே வீழ்படிவாக்கல் தாக்கத்தின் போது உண்மையில் நடைபெறும் செயன்முறையை விளக்குவதாகும்.:
 :Pb&lt;sup&gt;2+&lt;/sup&gt; (aq) + 2I&lt;sup&gt;&amp;minus;&lt;/sup&gt; (aq) → PbI&lt;sub&gt;2&lt;/sub&gt; (s)
 
 ==வீழ்படிவுகளின் நிறங்கள்==
 
 {| class=&quot;wikitable&quot;
 |-
 | [[தங்கம்]]|| செம்மஞ்சள்
 |-
 | [[குரோமியம்]]|| பச்சை, செம்மஞ்சள், ஊதா, மஞ்சள், கபிலம்
 |-
 | [[கோபால்ட்]]|| இளஞ்சிவப்பு
 |-
 | [[செப்பு|செப்பு(II)]]|| நீலம்
 |-
 | [[இரும்பு|இரும்பு (II)]]|| பச்சை
 |-
 | [[இரும்பு|இரும்பு (III)]] || செங்கபிலம்
 |-
 | [[மாங்கனீசு]]|| வெளிர் இளஞ்சிவப்பு
 |-
 | [[நிக்கல்]]|| பச்சை
 |}
 
 ==மேற்கோள்கள்==
 &lt;references/&gt;